Naistenlahden voimalaitos

Naistenlahden voimalaitos on Tampereella Näsijärven rannalla sijaitseva Tampereen Sähkölaitoksen voimala, joka koostuu kahdesta voimalaitosyksiköstä, jotka ovat Naistenlahti 1 ja 3. Niistä ensimmäinen otettiin käyttöön vuonna 1971. Naistenlahti 3 korvasi vuonna 1977 valmistuneen Naistenlahti 2 -yksikön valmistuttuaan vuonna 2022.

Yksiköt

Naistenlahti 1
 valmistumisvuosi 1971, pääpolttoaine alun perin öljy
 polttoainemuutos 1982, pääpolttoaineeksi turve
 modernisointi kombivoimalaitokseksi 2000, pääpolttoaine maakaasu
 sähköteho 129 MW
 lämpöteho 144 MW
 toimii nykyään Fingridin varavoimalaitoksena

Naistenlahti 2
 Kuplapetikattila (BFB), Tampella (Babcock & Wilcox lisenssillä)
 valmistumisvuosi 1977, pääpolttoaine turve
 modernisointi 1998, polttoaineet puu, turve, kaasu ja öljy
 sähköteho 60 MW
 lämpöteho 120 MW
 sammutettiin maaliskuussa 2022; korvataan uudella Naistenlahti 3 -yksiköllä

Naistenlahti 3
 rakenteilla oleva biovoimalaitos
 Kiertoleijukattila (CFB), Valmet
 Valmistuu 2022, otetaan kaupalliseen käyttöön 2023. Joulukuussa 2022 laitoksessa on meneillään testauksia.

Arkkitehtuuri
Naistenlahden voimalaitoksen on suunnitellut Tampereen kaupungin arkkitehtiosasto. Voimala on teollisuusarkkitehtuuria edustava valtava rakennuskompleksi, joka korkeine piippuineen näkyy kauas. Se toimii Lapinniemen alueen maisemallisena maamerkkinä ja muodostaa visuaalisen parin Lapinniemen entisen puuvillatehtaan kanssa.

Voimalaitokseen lisättiin 2000-luvulla näyttävä julkisivuvalaistus, joka korosti kohteen monumentaalista luonnetta. Valaistuksen suunnittelivat Valoa Design -yhtiön Roope Siiroinen, Heini Ylijoki ja Arto Heiskanen. Vuonna 2008 heidät palkittiin tästä työstä kansainvälisesti arvostetulla GE Edison Award -palkinnolla, jota on luonnehdittu ”valaistusalan Oscariksi”. Julkisivuvalaistus poistettiin käytöstä keväällä 2020 voimalaitoksen laajennushankkeen vuoksi.

Lähteet

Aiheesta muualla

 Naistenlahti 3 -hankkeen kotisivut 
 Turvallisuustiedote lähialueen asukkaille

Tampereen rakennukset ja rakennelmat
Suomen voimalaitokset
Tampella